\"Remøy\" liggur framvegis í Murmansk. Fríggjadagin sluppu níggju av manningini heim av skipinum. Skiparin og sjey aðrir eru eftir umborð. Remøy fær onki endurgjald fyri mista veiðuinntøku Norski rækjutrolarin "Remøy" hevur nú verið hildin aftur í Murmansk í 18 dagar, eftir at ein feilur varð avdúkaður í umsóknini hjá norska Fiskivinnudirektoratinum til russisku myndugleikarnar um fiskiloyvi til "Remøy". Reiðaríið hevur boðað frá, at tað missur hálva miljón norskar krónur um dagin, so leingi sum skipið ikki sleppur út at fiska. Sambært tryggingarfelagnum Møretrygd er ongin trygging ímóti hesum slagnum av inntøkumissi. Bjørn Harald Bakke, stjóri í Møretrygd, sigur, at tryggingin ikki fevnir um støður, sum Remøy er komin í. MYND: SISSEL BRUNSTAD/NRK–Tíverri, slík trygging er ikki møgulig, tí hetta meta vit vera ein politiskan vanda, og møguleiki er ikki at tryggja seg ímóti slíkum, sigur Bjørn Harald Bakke, stjóri í Møretrygd. Felagið tryggjar meginpartin av norska langfaraflotanum, men hevur ongantíð áður verið úti fyri slíkum, sum nú er hent við «Remøy» í Murmansk.